Aarhuus Stifts-Tidende, 1795-06-13
(Af et Brev fra Kiøbenhavn, den 9 Junii.) Nu kan jeg igjen glæde dig med den Tidende at Jlden blev standset den 7de om Eftermiddagen, i hvor farlige det end saae ud Natten imellem den 6 og 7de, da man havde kun lidet Haab om at noget af Byen skulle kunde reddes; samme Nat maatte alle passere Volden som vilde op i Byen, thi fra Kongens Nye Torv til Volden vare alle Veie sperrede af Jlden. Jlden var saa rasende og Stormen saa stærk, at Jlden regnede need over Folket og tændte Jld i deres Klæder. Jeg selv tillige med min Vert var iblant deres Tal. Efter at min sidste Skrivelse var afgaaet, bleve følgende Gader lagt i Aske den største Deel af Raadhuusstræde, gammel Torv paa 3 Huse nær, noget af Vandkunsten, Farvegadens ene Side, Slutteriegaden tilligemed Slutteriet, Lavendelstræde, Smeddebakken, Larsbjørnstræde, Studiestræde, det meste af St. Pedersstræde, Frederichsberggaden, Westergaden, Halm=Torvet, Teilgaardstrædet, hvorfra Husene bleve nedrevne et stort Stykke for at stoppe Jlden fra den Side, som og lykkedes. Derimod gik Jl den over fra den ene Side af Vimmelskaftet til den anden og afbrændte Skouboegaden, Klædeboderne, noget af Skindergaden og noget af Nørregade, hvor Jlden ligeledes blev stoppet. 400 Mennesker vare posterede paa Frue=Taarn for at rædde det fra Jlden og Kronprindsen lovede dem 4000 Rdr. naar de reddede Kirken og Taarnet, thi var det kommet i Brand, var neppe noget af Byen bleven spart, og det er ubegribeligt hvorledes det blev befriet; thi det er ganske forsveden af Heden. Denne Jldebrand overgaaer langt den saa kaldte store Jldebrand; thi da brændte kun en fierde Part af Byen, og Husene var da hverken grundmurede eller 4 a 5 Etager høie, nu derimod regner man at en tredie Part af Byen er brændt og Bygningerne anslaaes til 3 Millioner, uberegnet Meubler og Vare, hvoraf en betydelig Deel er opbrændt, især af Klædevare, Kornvare, Viinoplager, Brænde og Steenkul m.m. 29 Brygger gaarde, 26 Bagergaarde, 5 Bogtrykkerier, 2de Kirker, 2de Apotheker, og Jøde=Synagogen ere brændte; man regner 13 a 1400 Bygninger saaledes lagt i Aske, hvis Beboere nu ere uden Næringsveie, og mange Familier i Bund og Grund ruinerede. Du kan nu let dømme og slutte hvorledes Tilstanden maa være her. Regieringen er naadig og god, føler den Fattiges Trang, og søger enhver Leilighed til at afhielpe den; Kronprindsen har hele Tiden selv været tilstæde ved Jlden, ikke som Tilskuer men som Arbeider; man har seet ham snart at trække med for at føre Sprøiterne frem, snart at bringe Vand, snart at tage Haand i ved Fløtning og snart at formaae Folk til at hielpe med, opmuntret dem ved Uddeeling af Øl og Brændeviin hele Tiden under Arbeidet, som blev Arbeiderne tilført, hvor deres Nærværese var nødvendig. Mangel paa det Nødvendigste til Livets Ophold, Brød og Øll er for det første foranstaltet at skal tilbringes os fra Kiøbstæderne i Sielland. 3000 Tønder god tørret Rug er af Regieringen leveret hen til Bagerne for 4 Rdr. Tønden til at forbages og udsælges til taalelige Priser; havde dette ikke skeedt, havde den Fattige maattet forgaae af Hunger, thi førend Jlden opkom, gieldte en Tønde Rug 6 Rdr. og adskillige Bagere havde hørt op at bage. Gud være lovet for Brød og Øll, Nøden lærer os nu at sætte høiere Priis herpaa en før, Kiød og Smør og alle Slags Føde, Vahre ere næsten ikke at faae for Penge; J Aftes kunde man ikke faae Skillings Øll. Til Beboelse for de Brandlidte er der føiet den Anstalt at alle Militaire skal trække i Leir paa Nørrefælled og ligge under Telte, ved denne Leilighed trækker de Brandlidte ind i Casernerne og i Livvagtens Brakker, ja af Castellet siges der Garnisonen skal trække ud, for at skaffe Plads. Kielderne under det afbrændte Slot, Christiansborg, skal og ryddeliggiøres til Beboelse for de Brandlidte og Kongen, Kronprindsen og Prinds Frederich har tilladt Folk at tage Deres Palaier i Besiddelse paa et Værelse nær, hvor De kan træde af naar De kommer til Byen, og Selv vil De forblive i Vinter paa Frederichsberg, i øvrigt trække Venner og Bekiendtere sammen for at forekomme at ikke for mange skal ligge under aaben Himmel, og de som ikke kan faae Huuslye forsynes med Telte paa Gader og Stræder. J mange Tider vil Jlden endnu ikke blive slukket; endnu der hvor den opkom brænder den uophørlig, men uden Fare for at den skal gribe videre om sig. P. S. Aftenen, før Jldebranden begyndte her, saa man fra Voldene her en stærk Jldebrand i Sverrig, Rygtet siger, at 800 Huse og en Skovstrækninger afbrændt i Skaane, og at det har brændt i 4 Dage.